open-index/open-wikipedia-markdown huggingface dataset:
Աջարիայի արվեստների պետական թանգարան

**Աջարիայի արվեստների պետական թանգարան** (), արվեստների թանգարան, որը գտնվում է Վրաստանի Բաթում քաղաքում (Զ․ Գորգիլաձե 8 հասցեում)։

Թանգարանի տարածքը կազմում է 1716 մ², իսկ հիմնական ցուցասրահը՝ 423 մ²։ Ժամանակավոր ցուցադրությունների սրահի մակերեսը կազմում է 383 մ², իսկ պահեստային հատվածը՝ 65 մ²։

## Պատմություն
Թանգարանը հիմնադրվել է 1998 թվականին։ Տեղակայվել է 1949 թվականին ստալինյան ոճով կառուցված շենքում։ Վերջինս կառուցվել է ճարտարապետ Կախա Ջավախիշվիլիի և քանդակագործ Թամար Աբակելիայի նախագծով։ Մինչ 1998 թվականը շենքում տեղակայված է եղել 1917 թվականի Հոկտեմբերյան հեղափոխությանը նվիրված թանգարան։

Թանգարանի հավաքածուում առկա են վրաց և արտասահմանյան նկարիչների ու քանդակագործների կտավներ և քանդակներ, այդ թվում Նիկո Փիրոսմանիի, Դավիթ Կակաբաձեի, Լադո Գուդիաշվիլիի, Էլենե Ախվլեդիանիի, Ստեփան Բակալովիչի, Ռուսուդան Փեթվիաշվիլիի, Ա․ Զոմերի, Իրակլի Օչիաուրիի, Ն․ Իգնատովի, Ա․ Զանկովսկիի, Մերաբ Բերձենիշվիլիի, Զուրաբ Նիջարաձեի, Անզոր Նիժարաձեի, Գիա Բուգաձեի աշխատանքները։

Թանգարանում առկա է վրացական քանդակագործության, կերամիկայի, փորագրության և դեկորատիվ կտորների մշտական ցուցադրություն։ Կազմակերպվում են նաև ժամանակավոր ցուցադրություններ։ Թանգարանում գործում են երեխաների կիրակնօրյա գեղարվեստական ստուդիա և գրադարան։

## Ծանոթագրություններ

Կատեգորիա:1998 հիմնադրումներ Վրաստանում
Կատեգորիա:1998 հիմնադրված թանգարաններ
Կատեգորիա:Բաթումի թանգարաններ
Գիհոն

**Գիհոն** կամ **Գեոն** (եբր.` փոթորկոտ, արագ) կամ **Ջեյհուն**, Աստվածաշնչյան չորս գետերից երկրորդն է (Ծննդոց 2:13), որոնք հոսում են Եդեմից. ոռոգելու Քուշի թագավորության կամ Եթովպիայի ամբողջ երկիրը։

## Եդեմից հոսող գետեր
«Եդեմից մի գետ դուրս եկավ դրախտը ոռոգելու համար. և այնուհետև այն բաժանվեց չորս գետեր» (Ծննդոց 2։ 10-14).
# Ֆիսոն (Փիշոն) — «*հոսում է ամբողջ Հավիլա (Havilah) երկրով, այն երկրով, որտեղ ոսկի կա. և այդ երկրի ոսկին լավն է. այնտեղ [[Բդոլահ (խեժ)|բդոլահ]] կա և [[օնիքս]] քար*»,
# Գիհոն — «*հոսում է ամբողջ Քուշ երկրով*»,
# Հիդդեկել (Տիգրիս) — «*հոսում է [[Ասորեստան]]ի առջևով*»,
# Եփրատ։

## Վեճեր տեղակայման մասին
Գիհոն գետի գտնվելու վայրը վաղուց դարձել էր աստվածաշնչյան քննադատների և մեկնաբանների բուռն քննարկման առարկան։ Փլավիոսը Գիհոնին նույնացրել էր Նեղոսի հետ, իսկ Սեպտուագինտան թարգմանում է Շիհոր բառը (Եր. 2։18; Նեղոս) «*Γηών*»-ի միջոցով։ Միդրաշը և ավելի ուշ մեկնաբանները, ինչպես Ռաշին և Սաադիան, Նեղոսը համարում էին Եդեմի առաջին գետը՝ Փիշոնը։ Միջնադարյան մեկնաբանները, հետրելով Սեպտուագինտային, Քուշը համարում էին Եթովպիան և, այդպիսով, Գիհոնին տեղափոխում էին Աֆրիկա։

Արաբները Գիհոն (ռուս.՝ Джейхун, անգլ.՝ Djaichun) անվանում էին Օկս (Ամուդարյա) գետը, որի ապատճառով որոշ քննադատներ այն համարում էին աստվածաշնչյան Գիհոն։ Ենթադրում են նաև, որ սա Կասպից ծով թափվող իսկական Արաքս գետն է. նույնպիսի փոթորկոտ գետ։

Ըստ Յուեի, Քուշի թագավորությունը Եթովպիան չէ, այլ Խուզեսթանն է, և ըստ Բոհարտի՝ դա Սուզիանան է։ Այսպիսով, Գիհոնը կարող էր լինել Օկսը կամ Օրոնտեսը կամ Ինդոսը (Գանգեսը)։ Ենթադրվում էր նաև, որ այն Շատ ալ-Արաբի արևելյան հունն է։

## Ծանոթագրություններ

## Գրականություն
* 

Կատեգորիա:Աստվածաշնչյան վայրեր
Հարոդ (գետ)

**Հարոդ** (, արաբական անվանում՝ «Էլ-Ջալուդ»), գետ Իսրայելում, որը սկիզբ է առնում Գիվաթ Մորե բլրի լանջին՝ Աֆուլայից հյուսիս-արևմուտք, հոսում է դեպի արևելք Հարոդի հովտով (Իսրայելի հովտի արևելյան մասը) և Բեյթ-Շեանի հովտով, թափվում է Հորդանան գետը։ Գետի երկարությունը, ըստ տարբեր աղբյուրների, 32-35 կմ է։ Հարոդի ավազանի մակերեսը 196 կմ² է, իսկ ավազանի մեջ մտնում է Գիլբոա լեռնաշղթայի հյուսիսային լանջերը։

Գետի ջրի հիմնական աղբյուրը Էյն Հարոդ քարանձավն է։ Էյն Հարոդ ակունքի շուրջը սփռված է Մաայան Հարոդ ազգային պարկը։ 50-ական թվականներին չափված Էյն Հարոդի ջրի ծախսը կազմում էր տարեկան 4,7 միլիոն մ³, գետում ջրի ընդհանուր ծախսը, հաշվի առնելով այն բազմաթիվ աղբյուրները, որոնցով հարուստ է Բեյթ Շեան հովտը, գնահատվում էր տարեկան 22 միլիոն մ³։ Արտեզյան հորերի հորատումից հետո Էյն Հարոդ ակունքի հզորությունը կտրուկ նվազել է։ Ներկայումս Հարոդ գետին մշտական աղբյուրների գումարային հոսքը գնահատվում է տարեկան 6 միլիոն մ³։ Գետի ջրերը խիտ աղտոտված են արդյունաբերական արտանետումներով։ 1992 թվականին վերականգնման աշխատանքների համար ձևավորվել է *Հարոդ գետի գործերով վարչությունը*։ 1994 թվականին Իսրայելական գետերի հարցերով ազգային մարմնի հետ համագործակցության արդյունքում կազմվեց վերականգնման գլխավոր հատակագիծ, մաքրվեցին գետի հունի մի քանի հատվածներ, իսկ ափերին հիմնվեցին մի շարք այգիներ։ Այնուամենայնիվ, Հարոդը շարունակում է մնալ Իսրայելի ամենաաղտոտված գետերից մեկը։

Էյն Հարոդից գետը հոսում է արևելք դեպի Հորդանան գետը։ Հարոդի հովիտը ճահճացած էր և մալարիայի աղբյուր էր մինչև հրեա բնակիչների ժամանումը 20-րդ դարի սկզբին։ Այդ ժամանակ ճահիճները չորացրին, աղբյուրը արգելապատնեշվեց, և ձևավորված լճի ափին հիմնադրվեց Էյն Հարոդ կիբուցը։ Ներկայումս ջրի մի մասը վերցնում են հովտում դաշտերը ոռոգելու և ձկներով լճակների համար, բայց Հարոդը շարունակում է հոսել իր հունով դեպի Հորդանան։ Գետաբերանի մոտ Հարոդը սնվում է *Հուգ* աղբյուրի ջրերով, գետի հոսքն ավելի է արագանում, և գետը ձևավորում է մի քանի ջրվեժ, ամենանշանակալի ջրվեժի բարձրությունը 13 մետր է։

## Պատմություն
Էյն Հարոդ ակունքը հիշատակվում է «Դատավորների գրքում», որպես Գեդեոնի գլխավորած իսրայելական ճամբարի գտնվելու վայր, որն այս գետի մոտ վերցրեց 300 լավագույն իսրայելցի զինվոր և ջախջախեց միդիաթցիների մի մեծ բանակ (Դատավորներ 7։1)։

Հարոդ գետի երկայնքով կար հին Սկիտոպոլիսից դեպի Պաղեստինյան Կեսարիա տանող ճանապարհ։

1260 թվականին գետի հովտում տեղի ունեցավ պատմական Այն Ջալութի ճակատամարտը սուլթան Կուտուզի և էմիր Բեյբարսի հրամանատարությամբ եգիպտական մամլուքների բանակների և Հուլավու բանակի մոնղոլական կորպուսի միջև։

## Ծանոթագրություններ

## Արտաքին հղումներ
* 
* 

Կատեգորիա:Իսրայելի գետեր
Կատեգորիա:Մեռյալ ծովի ավազանի գետեր
Ալիմարդան բեյ Թոփչուբաշով

**Ալիմարդան բեյ Ալաքբար բեյ օղլու Թոփչուբաշով** (, ), Ադրբեջանի քաղաքական գործիչը, դիվանագետ, փաստաբան, Ռուսական թագավորության առաջին Պետական դումայի անդամ (1905), Բաքվում մուսուլմանական ազգային խորհրդի ժամանակավոր գործադիր կոմիտեի անդամ (1917), Ադրբեջանի Ժողովրդավարական Հանրապետության Պառլամենտի նախագահ (1918-1920);

## Կենսագրություն
Ալիմարդան բեյ Թոփչուբաշովը ծնվել է 1863 թվականին Թբիլիսիում։ Առաջին կրթությունը ստացել է Թբիլիսիի գիմնազիայում և 1884 թվականին հաջողությամբ ավարտել է։ Գիմնազիան ավարտելուց հետո ընդունվել է Պետերբուրգի համալսարանի պատմության և բանասիրության ֆակուլտետ։ Բայց այնուհետև նա տեղափոխվել է իրավաբանական ֆակուլտետ և 1888 թվականին ավարտելուց հետո դարձել է իրավագիտության թեկնածու։

Ա.Թոփչիբաշովը եկավ Թբիլիսի և աշխատել է դատարանում որպես իրավաբան և դասավանդել է իրավաբանություն Թբիլիսիի գեոդեզիայի դպրոցում։ Թոփչիբաշովը, ով եկել էր Բաքու 1896 թվականին, որոշ ժամանակ աշխատել է որպես փաստաբան։ 1897 թվականից մինչև 1917 թվականիի վերջը նա եղել է «Կասպի» թերթի հիմնադիրներից և խմբագիրներից մեկը։ Տարիների ընթացքում հրապարակվել են նրա հարյուրավոր հոդվածներ։ Այս հոդվածներում Ա.Թոփչիբաշովը գրել է մի շարք բանաստեղծների, գրողների, դրամատուրգների, նշանավոր մտավորականների և անձանց մասին։

1905-1907 թվականների Ռուսաստանի հեղափոխության ժամանակ Ադրբեջանի շատ մտավորականներ, այդ թվում Ա.Թոպչուբաշովը միացել է ժողովրդի ազատության պայքարին։ 1917 թվականի մարտի 5-ին Բաքվում ստեղծվել է հասարակական կազմակերպությունների խորհուրդը և նրա գործադիր կոմիտեն։ Ա.Թոփչիբաշովը նույնպես դարձել է կոմիտեի անդամ։ Հուլիսին ստեղծվել է 33 հոգուց բաղկացած նոր կոմիտե։ Նոր կոմիտեի նախագահ ընտրվել է Ա.Թոփչիբաշովը։

1918 թվականի դեկտեմբերի 7-ին սկսվել է գործել Ադրբեջանի խորհրդարանը։ Նոր խորհրդարանի նախագահ ընտրվել է Ալիմարդան բեկ Թոփչիբաշովը։

Ա. Թոփչիբաշովը մահացել է 1934 թվականի նոյեմբերի 8-ին, Փարիզում։

## Ծանոթագրություններ

## Աղբյուրներ
* Musa Qasımlı, Elmira Hüseynova. Azərbaycanın xarici işlər nazirləri. Bakı, Mütərcim, 2003; Yenidən işlənilmiş təkrar nəşr, Mütərcim, 201

Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի դիվանագետներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Անձինք նամականիշերի վրա
Կատեգորիա:Ռուսական կայսրության քաղաքական գործիչներ
Կատեգորիա:Հայաստանում Ադրբեջանի դեսպաններ
Հուլայի հովիտ

**Հուլայի հովիտ** () — հովիտ և գյուղատնտեսական շրջան Իսրայելի հյուսիսում,որը հարուստ է քաղցրահամ ջրերով։ Այդ հովիտը համարվում է թռչունների տեղաշարժի վայր Արևելյան Աֆրիկայի Ռիֆտի հովտի երկայնքով՝ Աֆրիկայի, Եվրոպայի և Ասիայի միջև։

Հնագույն ժամանակներից հովտում կար Հուլա լիճը (աստվածաշնչյան Մերոմ լիճ), որը 1950-ական թվականներին չորացվել է ճահիճների հետ միասին` գյուղատնտեսության կարիքների համար, շրջակա միջավայրի բարելավման նպատակով։ Չնայած սկզբում չորացումը դիտվում էր որպես Իսրայելի ազգային նվաճում, հետագայում պարզվում է, որ այդ գործողությունները ունեցել են մի շարք բացասական հետևանքներ։

1964 թվականին հովիտը հայտարարվել է արգելոց, և լճի մի մասը (հայտնի որպես «Հուլա լիճ») վերականգնվել է, իսկ հիմա կատարվում են աշխատանքներ գրեթե վերացող էկոհամակարգերում հողի վատթարացումը կասեցնելու նպատակով։

Հուլա հովտում Նախալ-Մախանաիմ աղբյուրի ակունքներում գտնվել է միջին պալեոլիթի դարաշրջանի նախապատմական կեցավայր։

## Պատկերասրահ

Image:Agur-feeding01.jpg|մոխրագույն կռունկներ, ջրահավեր և կռնչան բադեր
Image:Hulah Valley, Israel, Buffalo.jpg|Ասիական ընտանի գոմեշ ճահիճներում
Image:Hulah Valley, Israel, Swamp Turtle.jpg|Կասպիական կրիան Հուլայի հովտում
Image:Wheat-haHula-ISRAEL2.JPG|Ցորենի դաշտ Հուլայի հովտում, 2007 թվական


## Ծանոթագրություններ

## Արտաքին հղումներ
* Lake Hula and Lake Agmon, Jewish Virtual Library
* Հովտի նկարներ

Կատեգորիա:Իսրայելի տեսարժան վայրեր
Կատեգորիա:Իսրայելի հովիտներ
Սյունիքի մարզի մատուռների ցանկ

Ստորև ներկայացվում է Հայաստանի Սյունիքի մարզի մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սյունիքի մարզի լքված գյուղերի ցանկ
* Սյունիքի մարզի ամրոցների և բերդերի ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Հիմար ձի

**«Հիմար ձի»**, Վադիմ Լևինի բանաստեղծության մոտիվներով սովետական կարճամետրաժ մուլտֆիլմ։

«**Ուրախ կարուսել**» մուլտիպիկացիոն ալմանախի երկու սյուժեներից առաջինի 7-րդ համարը։

## Սյուժե
Մանկական բանաստեղծության էկրանավորում այն մասին, թե ինպես է ձին հագել եղանակին անհամապատասխան ռեզինե կոշիկներ, որի հետևանքով նա հիվանդացավ։

**Կտոր բանաստեղծությունից․**

## Նկարահանող խումբ

## Գրականություն
* 

## Ծանոթագրություններ

## Արտաքին հղումներ
* 
* 
* «Հիմար ձի»  smotri-multfilm.ru կայքում
* Հայրենական մուլտիպլիկացիոն հանրագիտարան (հեղ. Սերգեյ Կապյկով, «Ալգորիթմ», 2006)

Կատեգորիա:1975 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Գարրի Բարդինի մուլտֆիլմեր
Կատեգորիա:Մուլտֆիլմեր այբբենական կարգով
Կատեգորիա:Մուլտֆիլմեր ձիերի մասին
Ջոդի Լին Օ’Քիֆ

**Ջոդի Լին Օ’Քիֆ** (, ), ամերիկացի դերասանուհի և մոդել։

## Կենսագրություն
Ջոդի Լինը ծնվել է Նյու Ջերսիում` խառը իռլանդական, շվեդական, ավստրիական, լեհական, չեխական ծագում ունեցող ընտանիքում։

Ընտանիքում երեք քույրերից կրտսերն է, մոդելի գործունեությունն սկսել է 8 տարեկանում՝ հանրախանութների ցանցում ցուցադրելով մանկական հագուստ։ 9 տարվա ընթացքում հայտնվել է տարբեր ընկերությունների գովազդներում, այդ թվում՝ «Gitano Jeans»-ում։

12 տարեկանում Ջոդի Լինն «Այլ աշխարհ» սերիալում նկարահանումներ սկսելու համար թողել է դպրոցը։

17 տարեկանում «Դետեկտիվ Նեշ Բրիջես» հեռուստասերիալում Դոն Ջոնսոնի «դստեր» դերը դերասանուհուն դարձրել է աստղ։ Նա շարունակել է նկարահանվել սերիալում մինչև 2001 թվականը։

Մեծ էկրանին Ջոդին առաջին անգամ հայտնվել է 1998 թվականին «Հելոուին։ 20 տարի հետո» ֆիլմում։ Այնուհետև հետևեցին մի քանի գլխավոր դերեր՝ «Ընդունակ աշակերտուհի» Ռոուզ Մաքգոուենի «Սատանան մարմնում» ֆիլմի սիքվելում, Անժեյ Սեկուլայի և Ջեյմս Վուդսի «Falling In Love in Pongo Ponga» ֆիլմում և Ուիլյամ Բոլդուինի հետ «Red Rover» թրիլերում։

Չնայած Ջոդի Լինի փայլուն մեկնարկին` նա սերիալներում հայտնվել է հիմնականում էպիզոդիկ դերերում։ Առավել հայտնի են դարձել «The Evidence» (1999) և «Փախուստ» (2006) սերիալներում նրա դերերը։ Նկարահանվել է ամերիկյան «3 Doors Down» ռոք խմբի «Let Me Go» տեսահոլովակում։

2009 թվականին Ջոդի Լինը նկարահանվել է Command & Conquer։ Red Alert 3 — Uprising (Electronic arts Los Angeles) վիդեո խաղի համար։

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:20-րդ դարի դերասանուհիներ
Կատեգորիա:Ամերիկացիներ լեհական սերմամբ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Արտյոմ Տերյան

**Արտյոմ Սարգսի Տերյան** (), հայ խորհրդային ըմբիշ, ազատ ոճի ըմբշամարտի ԽՍՀՄ չեմպիոն (1951), դասական (հունահռոմեական) ոճի ըմբշամարտի ԽՍՀՄ հնգակի չեմպիոն (1950–1954), աշխարհի չեմպիոն (1953), օլիմպիական խաղերի մրցանակակիր (1952)։ ԽՍՀՄ սպորտի վաստակավոր վարպետ (1953)։

## Կենսագրություն
Արտյոմ Տերյանը ծնվել է 1930 թվականին Գանձակում՝ Բանանց գյուղից գաղթածների ընտանիքում։ Նա վաղ հասակում կորցրել է հորը, որը զոհվել է Հայրենական մեծ պատերազմի ռազմաճակատներում։ Ըմբշամարտով սկսել է զբաղվել 1945 թվականից։ Սկզբում Տերյանը տարվել է հայկական ազգային կոխ ըմբշամարտով, այնուհետև սկսել է պարապել դասական ըմբշամարտ։ Նրա առաջին մարզիչը Անդրո Դանիելյանն էր։

Դպրոցն ավարտելուց հետո Արտյոմ Տերյանն ընդունվել է Բաքվի ֆիզկուլտուրայի ինստիտուտ և տեղափոխվել է Բաքու։ 1950 թվականին նա առաջին անգամ նվաճել է ԽՍՀՄ դասական ոճի ըմբշամարտի թեթևագույն քաշային կարգի չեմպիոնի կոչումը։ 1951 թվականին նա ԽՍՀՄ չեմպիոն է դարձել ինչպես դասական, այնպես էլ ազատ ոճի ըմբշամարտում։

1952 թվականին Տերյանն ընդգրկվել է Հելսինկիի Օլիմպիական խաղերում ԽՍՀՄ ըմբշամարտի հավաքականի կազմում և նվաճել այդ մրցումների բրոնզե մեդալը։ 1953 թվականին նա Նեապոլում մասնակցել է խորհրդային դասական ոճի ըմբիշների համար աշխարհի առաջին առաջնությանը և դարձել այդ մրցաշարի հաղթող։ Եզրափակչում նա հաղթել է օլիմպիական չեմպիոն հունգարացի Իմրե Հոդոշին։

Ավելի ուշ նա հանդես է եկել կիսաթեթև քաշային կարգում։ 1955 թվականին, մոտոցիկլետից ընկնելուց հետո, կոտրել է անրակը, ստիպված ավարտել է մարզական կարիերան և մարզչական աշխատանքի անցել «Դինամո» մարզական ընկերությունում։

1970 թվականի ապրիլին Արտյոմ Տերյանը սպանվել է կենցաղային հողի վրա։

## Ծանոթագրություններ

## Գրականություն
* Гений борьбы 
* Хавин Б. Н. Звезды спорта։ Справочник. — М., 1979
* Мягченков Н. И. Классическая и вольная борьба։ Справочник. — М., 1984
* Григорян Р. В. Боль моя Бананц — Ер., 2007
* Григорян А. Г. Гений борьбы, «Ноев ковчег», сентябрь 2012

## Արտաքին հղումներ
* Артём Терян — профиль на сайте International Wrestling Database (англ.)
* Армянские звёзды спортивного Баку 

Կատեգորիա:ԽՍՀՄ սպորտի վաստակավոր վարպետներ
Կատեգորիա:Հայ ըմբշամարտիկներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Խորհրդահայեր
Մաքսիմ Արիստարխով

**Մաքսիմ Յուրևիչ Արիստարխով** (, ), ռուս ֆուտբոլիստ, հարձակվող։ Ռուսաստանի Պրեմիեր լիգայում իր նորամուտը կատարել է 2000 թվականին։

## Կարիերա
Արիստարխովը ծնունդով Կալուգայից է, որտեղ էլ սկսել է զբաղվել ֆուտբոլով։ Առաջին մարզիչը եղել է Մ. Ստրիկովը։ Մինչև 17 տարեկանը հանդես է եկել տեղի ՄՊՄԴ-ի թիմում, ինչից հետո գրավել է Ռուսաստանի պատանեկան, ապա նաև Ռուսաստանի երիտասարդական հավաքականների մարզիչների ուշադրությունը։ 1997 թվականին ընդունել է «Տորպեդո» ակումբի երկրորդ կազմին միանալու առաջարկը։ Հետագայում Արիստարխովը հաճախ փոխել է ակումբները, հանդես է եկել ոչ միայն Ռուսաստանում, ապա Ուկրաինայում։

Պրոֆեսիոնալ կարիերան ավարտել է 2011 թվականին Ռուսաստանի երկրորդ դիվիզիոնի «Գուբկին» ակումբում (Բելգորոդի մարզ)։

## Ձեռքբերումներ
* 2000 թվականի Ռուսաստանի առաջնության բրոնզե մրցանակակիր
* 2008 թվականի Ռուսաստանի առաջնության երկրորդ դիվիզիոնի (Ուրալ-Պովոլժիե) հաղթող
* Ուկրաինայի գավաթի խաղարկության 2005/06 մրցաշրջանի եզրափակչի մասնակից։

## Ծանոթագրություններ

Կատեգորիա:Ամկար Պերմի ֆուտբոլիստներ
Կատեգորիա:Անժիի ֆուտբոլիստներ
Կատեգորիա:Արսենալ Կիևի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:Մետալուրգ Զապորոժիեի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տորպեդո Մոսկվայի ֆուտբոլիստներ
Դաստիարակչական վեպ

[thumb|[Ջեյն Էյր՝ 1847 թվականի նույնանուն դաստիարակչական վեպի հերոսուհի]]
**Դաստիարակչական վեպ** (գեր. Bildungsroman ['bɪldʊŋs.ʁoˌmaːn]), վեպի տեսակ, որը տարածված է գերմանական Լուսավորության գրականության մեջ։ Դրա բովանդակությունը գլխավոր հերոսի հոգեբանական, բարոյական և սոցիալական ձևավորումն է։

## Ծագում
Տերմինը ներկայացրել է բանասեր Կառլ Մորգենշտերնը 1820-ական թվականներին՝ «ձևավորվող» չափահաս մարդուն սահմանելու համար։ Տերմինը հայտնի է դարձել Վիլհելմ Դիլթայի 1870 թվականի հայտարարությունից հետո, որ Դաստիարակչական վեպի հիմքում ընկած է Յոհան Վոլֆգանգ ֆոն Գյոթեի «Վիլհելմ Մայստերի ուսմունքի տարիները» (1796) ստեղծագործությունը, որտեղ գլխավոր հերոսը ունի երկու խնդիր՝ ինքնաճանաչում և սոցիալականացում։ Ավելին, վեպի ձևը նման է ավելի վաղ ֆրանսիական փիլիսոփայական վեպերին, որոնցից են Վոլտերի «Կանդիդա» (1759) և Ժան-Ժակ Ռուսոյի «Էմիլ» վեպերը։

## XIX-XX դարեր
XIX դարի գրականության մեջ դաստիարակչական վեպի դասական օրինակներ տվել են Չարլզ Դիքենսը («Դավիթ Կոպպերֆիլդ», 1849), Գյուստավ Ֆլոբերը («Զգացմունքների դաստիարակում», 1869), Իվան Գոնչարովը («Սովորական պատմություն», 1847), Ֆեոդոր Դոստոևսկին («Նետոչկա Նեզվանովա», 1849; «Դեռահասը», 1875)։

Հետպատերազմյան շրջանում դաստիարակչական վեպը վերակենդանացել է և նոր հռչակ ձեռք բերել։ Համաշխարհային ռեզոնանս են ստացել պատերազմյան և հետպատերազմյան շրջանում պատանիների հասունացման մասին այնպիսի գրքեր, ինչպիսիք են Ջերոմ Դեյվիդ Սելինջերի «Տարեկանի արտում՝ անդունդի եզրին» և Գյունտեր Գրասի «Դաժան թմբուկ» գրքերը։

## Ենթաժանրեր
Գրականագիտությունում առանձնանում են հետևյալ ժանրի տարբեր տեսակներ, մասնավորապես՝ դաստիարակչական արկածային վեպ (Ռոբերտ Լուիս Սթիվենսոնի «Գանձերի կղզին», Ռեդյարդ Քիփլինգի «Համարձակ կապիտանները», Մարկ Տվենի «Հեքլբերի Ֆիննի արկածները», Վենիամին Կավերինի «Երկու կապիտաններ») և «գեղարվեստական վեպ»՝ Künstlerroman («Նկարչի դիմանկարը պատանեկության ժամանակ», «Արսենևի կյանքը», «Ձիրք»)։ 1830-ական թվականներինն դաստիարակչական վեպում առանձնանում է կարիերայի վեպը, որին հետևում է երիտասարդ Ժուլիեն Սորելի և Էժեն դե Ռաստինյակի բարոյական էվոլյուցիան։

## Քննադատություն
Ըստ պատմաբան և հրապարակախոս Կոդի Դելիստրեյթիի (անգլ. Cody Delistraty), այս ժանրի գրական ստեղծագործությունները հնարավորություն են տալիս մեկընդմիշտ գտնել սեփական «ես»-ը, որը թաքցնված է մարդու ներսում, մինչդեռ այդ «ես»-ը անընդհատ փոխվում է։ Չափահաս տարիքում սեփական «ես»-ը գտնելու հավատը կեղծ է, քանի որ «ես գտա ինձ» հասկացողությունը ողջ կյանքի ընթացքում կայուն չէ։ Ժամանակակից հոգեբանությունը աջակցում է անհատականության փուլային զարգացման գաղափարը, հասունացման և սեփական փորձի կուտակման փոփոխականությունը (փոփոխական, անկայուն «ես»)։

## Տես նաև
* Դեռահասային գրականություն

## Ծանոթագրություններ

## Արտաքին հղումներ
* Դաստիարակչական վեպը Բրիտանիկա հանրագիտարանում

Կատեգորիա:Գերմաներեն բառեր և արտահայտություններ
Կատեգորիա:Գրական ժանրեր
Կատեգորիա:Կինոյի ժանրեր
240 մմ/40 Մոդել 1893-96

**240 մմ/40 Մոդել 1893-96**, 240-միլիմետրանոց ծովային հրետանային զենք, մշակված և արտադրված Ֆրանսիայում։ Եղել է Ֆրանսիայի ռազմածովային սպառազինության կազմում։ Դրանով զինված է եղել Դ․Անտրկաստո զրահապատ տախտակամածը։

## Կառուցվածք

## Ծանոթագրություններ

## Գրականություն
* 
* 

Կատեգորիա:Զենք այբբենական կարգով
Կատեգորիա:Ռազմանավեր
Ռայան Մենդեշ

**Ռայան Մենդեշ** (, ), ֆուտբոլիստ Կաբո Վերդեից, ԱՄԷ-ի «Շարջա» ակումբի և Կաբո Վերդեի հավաքականի հարձակվող։

## Կարիերա
### Ակումբային
Ռայան Մենդեշը ֆուտբոլով զբաղվել սկսել է Կաբո Վերդեի «Բատուկ» թիմում։ 2008 թվականին նրան նկատել են «Հավր» ակումբի սկաուտները, և մինչև 2012 թվականը նա խաղացել է ֆրանսիական ակումբում։ «Հավրի» հիմնական կազմում առաջին անգամ խաղադաշտ է դուրս եկել 2009 թվականի մայիսի 13-ին Լիգա 1-ի՝ «Սենտ Էտիեն» ակումբի դեմ խաղում՝ հանդիպման 82-րդ րապեին փոխարինելով Մաքսիմ Բաքային։ Մրցաշրջանի արդյունքում «Հավրն» անցել է Լիգա 2, և հաջորդ չորս մրցաշրջանները Ռայան Մենդեշն անցկացրել է այդ դիվիզիոնում։ «Հավրի» կազմում իր առաջին գոլը խփել է 2011 թվականի հունվարի 15-ին՝ գրավելով «Այաչչո» ակումբի դարպասը։

2012 թվականի ամռանը Ռայան Մենդեշը տեղափոխվել է «Լիլ» ակումբ։ Նոր թիմում հարձակվողն առաջին անգամ խաղացել է 2012 թվականի սեպտեմբերի 2-ին՝ մասնակցելով «Պարի Սեն-Ժերմեն» ակումբի դեմ խաղին։ Լիգա 1-ում իր առաջին գոլը խփել է «Այաչչո» ակումբի դեմ խաղում, որ անցկացրել է 2012 թվականի հոկտեմբերի 6-ին։

### Հավաքականում
Ռայան Մենդեշը խաղացել է Կաբո Վերդեի պատանեկան հավաքականում (մինչև 16 տարեկանում) և թիմում անցկացրել 9 խաղ, որտեղ խփել է 2 գոլ։ Հարձակվողը նաև խաղացել է երկրի երտասարդական հավաքականում (8 խաղ, 1 գոլ)։

Կաբո Վերդեի հավաքականում նորամուտը կատարել է 2010 թվականի օգոստոսի 11-ին Սենեգալի հետ ընկերական խաղում։ Թիմի կազմում մասնակցել է Աֆրիկյան ազգերի գավաթի նախընտրական մրցաշարերին 2012 (5 խաղ, 1 գոլ) և 2013 (3 խաղ, 3 գոլեր) թվականներին։ Հավաքականի կազմում իր առաջին գոլը խփել է 2011 թվականի հոկտեմբերի 8-ին Աֆրիկայի ազգերի գավաթի 2012 թվականի խաղարկության նախընտրական փուլում՝ գրավելով Զիմբաբվեի հավաքականի դարպասը։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը Ֆրանսիայի պրոֆեսիոնալ ֆուտբոլային լիգայի կայքում  
* 
* 
* Ֆուտբոլիստի էջը Worldfootball.net կայքում 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Կաբե Վերդեի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Քնքշություն

մինի|Քնքուշ համբույր Ուիլյամ Բուգրոյի նկարում
**Քնքշություն**, կապվածության ձև, որը տարբերվում է զգայունությամբ և բարեհամբույր վերաբերմունքով մեկ այլ մարդու նկատմամբ՝ պայմանավորված նրա հանդեպ սիրով։ Քնքշությունն արտահայտվում է հատուկ ժեստերում՝ մեղմությունում, նրբանկատությունում, քնքշության առարկայի կարիքների նկատմամբ ուշադրությունում, առանձնահատուկ հայացքում, ձայնում, հարգանքում։ Քնքշությունը թույլ է տալիս ստեղծել ընկերականից սիրայինի անցումային հարաբերություններ։ Պետք է նշել, որ քնքշությունը պարտադիր չէ, որ համընկնի սեռական ցանկությունների հետ, բայց ընտանեկան հարաբերություններում կարող է լինել առանցքային տարր։

## Քնքշությունը մշակույթում
1997 թվականին Ժերալդ Պաժեն Ավինյոնում ստեղծել է Քնքշության փառատոն։ Մի քանի տարվա ընթացքում նա միավորել է արվեստի խոշորագույն մասնագետներին՝ նպատակ ունենալով ցույց տալ քնքշության կարևորությունը կյանքում։ Ժուլիետ Բինոշը առանցքային մասնակիցներից էր։ Որպես այլընտրանք Զիգմունդ Ֆրոյդի աշխատանքների որոշ մեկնությունների՝ շատ հոգեբույժներ և հոգեթերապևտներ կոչ են արել մարդկային հարաբերությունները լավացնելու նպատակով մարդկանց միջև ավելի մեծ քնքշություն ցուցաբերել։

Միևնույն ժամանակ «Մշակույթը շարժման մեջ» ամենամսյա փիլիսոփայական ամսագիրը փառատոնին հայտարարել է «Քնքշությունը քաղաքակրթության մեջ» անվամբ մեծ հավաքածուի հրապարակման մասին։

Ներկայումս Քնքշության փառատոնը վերափոխվել է Մարդասիրության և խղճի օրերի, որոնք ամեն տարի նոյեմբերի առաջին արձակուրդների ժամանակ անցկացվում են Պերրոս-Գիրեկ պալատում։

## Քնքշությունը կրոնում

### Բուդդայականություն
Չոգյամ Տրունգպան իր «Շամբալա, մարտիկի սրբազան ուղին» գրքում քնքշությունը կապել է քաջության հետ․

Ճշմարիտ քաջությունը քնքշության արդյունք է։ Քաջությունը հայտնվում է, երբ մենք թույլ ենք տալիս աշխարհին դիպչել մեր գեղեցիկ և մերկ սրտին։ Մենք պատրաստ ենք բացվելու առանց դիմադրության, առանց երկչոտության և նայում ենք աշխարհին։ Մենք պատրաստ ենք կիսել մեր սիրտը մեկ ուրիշի հետ։

## Տես նաև
* Ընկերություն
* Ռոմանտիկություն
* Ռոմանտիկ սեր
* Ազատ սեր

## Ծանոթագրություններ

## Գրականություն
* Collectif, sous la direction de Gérald Pagès, Le Grand livre de la Tendresse, Albin Michel, collection Clés, 2002, 348 p. (ISBN 2-226-13359-3) Avec les participations de Boris Cyrulnik, Marie de Hennezel, Dr Gérard Leleu, Jean-pierre Relier, Stan Rougier, Dr Michèle Salamagne, Jacques Salomé, Paule Salomon, Christiane Singer.
* Marcel Loyau, Pierre Leroyn, L’estime et la tendresse, Albin Michel, coll. Histoire, 2000, 496 p. (ISBN 9782226100313)
* Jacques Salomé. Un océan de tendresse, Dervy, 2002, (ISBN 9782844541833)
* Apprivoiser la tendresse, Jouvence, coll. Eau de jouvence, 1990, 207 p. (ISBN 2883530025)

Կատեգորիա:Հուզական գործընթացներ
Կատեգորիա:Սեր
Կատեգորիա:Զգացմունքներ
10 "/50 ծովային թնդանոթ

**10 "/50 ծովային թնդանոթ,** 254 մմ տրամագծով թնդանոթ, որը մշակվել է բրիտանական Vikkers ընկերության կողմից։ Առաջին անգամ օգտագործվել է 1908 թվականին։ Այդ զենքերով զինված է եղել ռուսական կայսերական նավատորմի «Ռյուրիկ II» զրահապատ հածանավը։ Հետագայում արտադրվում էին Օբուխովի գործարանի կողմից՝ գնդակը դուրս հրող փողը փոխարինելու համար։ Զենքերը կիրառվել են Առաջին համաշխարհային պատերազմում։

## Ծանոթագրություններ

## Գրականություն
* 
* 

## Արտաքին հղումներ
10"/50 Pattern 1908

Կատեգորիա:1908 հիմնադրումներ
Եղրևանի (նկար, Վան Գոգ)

«**Եղրևանի**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1899 թվականին։ Յուղաներկով կտավի չափերն են 73 × 92 սմ։

Այսօր «Եղրևանի» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։

## Նկարագիր
«Եղրևանի» ստեղծագործությունում Վինսենթ վան Գոգը պատկերել է եղրևանու ծաղկած թուփ։ Նկարի աջ կողմում երևում է վառ կապույտ երկինքը, որի ֆոնին էլ ծառի բուն է նկարված։ Ներքևի աջ կողմից ուղղահայաց վեր է բարձրանում արահետը, որի շուրջ հիրիկներն են ծաղկել։ Ներքևի ձախ անկյունում նկարչի ստորագրությունն է զետեղված։

Օսիպ Մանդելշտամը գրում է. «Եղրևանու ծաղկած թուփը նկարված է կատաղորեն. մեկ վրձնահարվածով նա ստիպում է թփին շնչել»։

## Պատմություն
1889 թվականի մայիսի 8-ին Վինսենթ վան Գոգը Սեն Ռեմիի Սեն Պոլ դը Մոզոլում էր գտնվում բուժման նպատակով։ Հաջորդ օրը՝ մայիսի 9-ին եղբորը՝ Թեոյին գրված նամակում Գոգը հաղորդում է.

Երկու ամիս անց այդ երկու նկարն էլ պատրաստ էր և հեղինակն այն ուղարկեց եղբորը։

Երկար ժամանակ կարծիք կար, որ «Եղրևանի» ստեղծագործությունը նկարվել է մեկ տարի ավելի վաղ՝ Առլում, սակայն Անտոնինա Իզերգինան, հենվելով Գոգի նամակագրության վրա, նշեց, որ կտավը ստեղծվել է հենց 1889 թվականին։

Նկարի առաջին սեփականատերը ֆրանսիացի բանաստեղծ և գեղարվեստական քննադատ Ժյուլեն Լեկլերկն էր։ Ըստ Ն. Սեմյոնովի հաղորդման՝ 1906 թվականին նկարը ձեռք է բերել մոսկվացի ձեռնարկատեր և կոլեկցիոներ Սերգեյ Շչուկինը։

Հոկտեմբերյան հեղափոխությունից հետո Շչուկինի հավաքածուն ազգայնացվում է։ Արդյունքում՝ 1923 թվականից նկարը տեղափոխվում է Նոր արևմտյան արվեստի պետական թանգարան։ 1930 թվականին «Եղրևանի» ստեղծագործությունը հանձնվում է Էրմիտաժին։

2014 թվականի վերջից այն ցուցադրվում է Գլխավոր շտաբի շենքի չորրորդ հարկի 413 սրահում։

## Ծանոթագրություններ

## Գրականություն
*Jacob Baart de la Faille, *L'Œuvre de Vincent van Gogh, catalogue raisonné, ouvrage accompagné de la reproduction de plus de 1.600 tableaux, dessins, aquarelles et gravures du maître*, 6 volumes, éditions G. van Oest, Paris & Bruxelles, 1928
* 
* 
* 
* 
* 

## Արտաքին հղումներ
*   ''Lilas'' (Van Gogh Gallery)  
*   ''Lilas'' (site officiel du musée de l'Ermitage) 

Կատեգորիա:1889 նկարներ
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Կանեի 120-միլիմետրանոց թնդանոթ

**Կանեի 120 միլիմետրանոց թնդանոթ**, 120 միլիմետր տրամաչափով ծովային թնդանոթ, որը մշակվել է ֆրանսիացի կոնստրուկտոր Գուստավ Կանեն և արտոնագրի հիման վրա արտադրվել է Ռուսաստանում՝ Օբուխովի և Պերմի գործարաններում։ Արտոնագրված արտադրության վերաբերյալ համաձայնությունը *Forges et Chantiers de la Mediterranes* ֆրանսիական ընկերության հետ կնքվել է 1891 թվականի օգոստոսի 10-ին։ Ռուսաստանի կայսերական նավատորմի զենքերի շարքում ներառվել է 1892 թվականին։

Կանեի 120 միլիմետրանոց թնդանոթներով զինված են եղել այնպիսի զրահակիրներ, ինչպիսիք են «Անդրեյ Պերվոզվաննին» (2 միավոր), «Կայսր Ալեքսանդր II»-ը, «Три святителя», ափային պաշտպանության զրահակիրներ, ինչպիսին է «Ադմիրալ Սենյավինը» (3 միավոր)։ Դրանցով սպառազինվել են նաև «Ռյուրիկ», «Դմիտրի Դոնսկի», «Վլադիմիր Մոնոմախ» զրահակիր հածանավերը, «Ժեչուգ» (2 միավոր), «Նովիկ», «Բոյարին», «Ալմազ» տիպի զրահատախտակամածային հածանավեր, «Գիլյակ II» (4 միավոր) և «Կարս» (2 միավոր) տիպի հրետանավակներ և «Լեյտենանտ Շեստակով» տիպի էսկադրային ականակիրներ, ինչպես նաև արգենտինական «Ալմիրանտե Բրաուն» զրահակիրը։ Դրանից բացի, թնդանոթն օգտագործվել է ափային պաշտպանության համար։ Թնդանոթներն օգտագործվել են ռուս-ճապոնական, Առաջին համաշխարհային և Ռուսաստանի քաղաքացիական պատերազմներում։

## Ռազմամթերք

## Ծանոթագրություններ

## Գրականություն
* 

## Արտաքին հղումներ
* 120mm/45 Pattern 1892

Կատեգորիա:Առաջին համաշխարհային պատերազմի զենքեր
Մակաբույծ (ֆիլմ)

**«Մակաբույծ»** (), Պոն Չժուն Հոյի հարավկորեական կատակերգական դրամատիկ թրիլլեր։

2019 թվականի մայիսին ֆիլմը ստացել է Կաննի 72-րդ կինոփառատոնի ոսկե արմավենու ճյուղը։ Նա դարձել է առաջին կորեացի ռեժիսորը, որն արժանացել է այս մրցանակին։ «Մակաբույծ»-ն հաղթել է նաև 77-րդ Ոսկե գլոբուս մրցանակաբաշխության Լավագույն օտարալեզու ֆիլմ անվանակարգում, իսկ Պոնն առաջադրվել է Լավագույն ռեժիսոր և Լավագույն սցենարիստ անվանակարգերում։ «Մակաբույծ» Ֆիլմն Օսկարի 92-րդ մրցանակաբաշխությանն առաջադրվել է Լավագույն օտարալեզու ֆիլմ անվանակարգում և դարձել հարավկորեական առաջին ֆիլմը, որ այս մրցանակաբաշխությանն առաջադրվել է որևէ անվանակարգում. Պոնն առաջադրվել է Օսկարի Լավագույն ռեժիսոր, Լավագույն սցենար և Լավագույն ֆիլմ անվանակարգերում։ Պոնը չորրորդ ասիացի ռեժիսորն է Հիրոշի Տեշիգահարայից, Ակիրա Կուրոսավայից և Էնգ Լիից հետո, որն առաջադրվում է Օսկարի լավագույն ռեժիսոր անվանակարգում և առաջին հարավկորեացի ռեժիսորն է, որն առաջադրվում է այս մրցանակաբաշխությանը։

## Պրեմիերա
thumb|272x272px|Ռեժիսոր Պոն Չժուն Հոն
Ֆիլմի համաշխարհային պրեմիերան տեղի է ունեցել 2019 թվականի մայիսի 21-ին՝ Կաննի կինոփառատոնում։ Ռուսաստանում պրեմիերան տեղի է ունեցել 2019 թվականի հունիսի 20-ին՝ Անդրեյ Տարկովսկու անվան «Հայելի» միջազգային կինոփառատոնում։

thumb|272x272px|Ռեժիսոր Պոն Չժուն Հոն և դերասանները՝ ֆիլմի պրեմիերայի ժամանակ

## Դերերում
*Սոն Կան Հո - Քիմ Քիթհեք, Քիմի ընտանիքի ղեկավար
* Լի Սոն Գյուն - Պակ Տոնի, կամ նախարար Պակ
* Չո Էջոն - Պակ Էնգ, կամ Մադամ Պակ
* Չխվե Ու Սիկ - Քի Ու, Կիթհեկի որդի
*Փաք Սո Դամ - Կիջոն, Կիթհեկի դուստրը
*Փակ Սո Ջուն - Մինհեկ, Կիվուի ընկեր

## Մրցանակներ
### Միջազգային մրցանակներ
#### [[Օսկար]]

#### [[AACTA կինոմրցանակ]]

#### Ասիական-խաղաղօվկիանոսյան կինոմրցանակ

#### Բրիտանական ակադեմիական կինոմրցանակ

#### [[Կաննի կինոփառատոն]]

#### [[Ոսկե գլոբուս]]

## Նկարահանող խումբ
* Պոն Չժուն Հո - ռեժիսոր և սցենարիստ
* Հոն գեն Փխյո - կինոօպերատոր
* Չան Յոնգ Հան, Կվակ Սին Է, Պակ Մյոն Հուն -պրոդյուսերներ

## Արտադրություն
Ֆիլմի հիմնական նկարահանումները սկսվել են 2018 թվականի մայիսի 18-ին և ավարտվել 77 օր անց, սեպտեմբերի 19-ին։

## Ծանոթագրություններ

## Արտաքին հղումներ
* «Մակաբույծները». Այնքան փոխաբերական է 

Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:IMAX ֆիլմեր
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Կապիտալիզմի քննադատություն
Կատեգորիա:Կոմիքսների էկրանավորումներ
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում 2018 թվականին
Կատեգորիա:2010-ականների կորեերեն ֆիլմեր
Կատեգորիա:Ֆիլմեր բունկերում
Էներգետիկների շենք (Երևան)

**Էներգետիկների շենք**, բնակելի շենք, տեղական նշանակության պատմամշակութային հուշարձան Երևանի Կենտրոն վարչական շրջանում՝ Մոսկովյան փողոցում։ Ներառված է Կենտրոն վարչական շրջանի պատմության և մշակույթի անշարժ հուշարձանների ցանկում։ Գտնվում է Մարտիրոս Սարյանի անվան պուրակի հետնամասում։

## Պատմություն
Երևանի Մոսկովյան 31 հասցեում գտնվող շենքի տեղում 1900-ական թվականներին եղել են 1-2 հարկանի խրճիթներ։ 1950-ական թվականներին շենքը կառուցվել է Գյումուշ ՀԷԿ-ի աշխատակիցների համար։ Այն հայտնի է դարձել «Տղամարդիկ» ֆիլմի նկարահանումից հետո։

Շենքն ունի 13 մուտք, կառուցվել է փուլ առ փուլ. առաջին մասը` 5 մուտքերով, շահագործման է հանձնվել 1953 թվականին։ Ունի վեց հարկ։

Էներգետիկներից բացի շենքում բնակվել են նաև զինվորականներ, այդ թվում գեներալ Հայկ Մարտիրոսյանը։ Հայտնի բնակիչներից են եղել Թաթուլ Ալթունյանը, Ջոն Կիրակոսյանը, ատոմակայանի գլխավոր ինժեներ Արշալույս Մելիքսեթյանը, Էմիլ Գաբրիելյանը։

Շենքի դիմաց գործում է «Կոզիրյոկ» («Հռիփսիմե») սրճարանը, դիմացի անկյունում գործել է «Լյուքս» վարսավիրանոցը։ Դալաններից մեկի վերևում գործել է մանկապարտեզ, շենքի տարածքում գործել և գործում են «Հեքիաթ» մանկական սրճարանը, «Հայաստանի Զրուցակից» շաբաթաթերթը, Ջորջ Բայրոնի անվան գրադարանը և այլն։

## «[[Տղամարդիկ (ֆիլմ)|Տղամարդիկ ֆիլմի]]» նկարահանումներ
[մինի|ձախից|[Տղամարդիկ (արձանախումբ, Երևան)|Տղամարդիկ արձանախումբ]]
«Տղամարդիկ» ֆիլմի նկարահանումների համար Էդմոնդ Քյոսայանն ընտրել է քաղաքի կենտրոնում գտնվող, մեծ պատշգամբներներով Մոսկովյան 31 շենք։ Շենքի գտնվելու վայրը հարմար էր նաև այն առումով, որ ֆիլմի հերոսները տաքսու վարորդներ էին ու հարևանությամբ տաքսիների հայտնի կանգառ կար։ Շենքը նկարահանվել է միայն դրսից՝ բոլոր բնակարանային տեսարանները նկարահանվել են կահավորած պավիլյոնում։ Բժիշկի տան համար գնվել է արաբական կահույք, որն օգտագործվել է նաև այլ ֆիլմերում։ Խմբակային տեսարաններին մասնակցել են շենքի բնակիչները։

Տեսարանները նկարահանվել են երրորդ շքամուտքի բնակարաններից մեկի պատշգամբում, նույն շքամուտքում նկարվել են նաև Ֆրունզիկի՝ Քալաշյանների դռները շփոթելու և փախչելու կադրերը։ Պատշգամբից թռչելու կադրերը նկարվել են նախկին «Ջրերի խանութի» շենքի երկրորդ հարկի պատշգամբում։ Հատակին փռել են սպորտային մատեր, որոնց վրա «տղամարդիկ» պետք է «վայրէջք» կատարեին։

Շենքի դիմաց գտնվող Սարյան պուրակի անկյունում է գտնվում Տղամարդիկ արձանախումբ։

## Պատկերասրահ
### Հուշատախտակներ շենքի պատին

Hayk Martirosyan plaque.jpg|Հայկ Մարտիրոսյանի հուշատախտակը
Zoryan Street, Yerevan (1).JPG|Ջոն Կիրակոսյանի հուշատախտակը
Zoryan Street, Yerevan (2).JPG|Վազրիկ Սեկոյանի հուշատախտակը
Leonid Hourunts plaque.jpg|Լեոնիդ Հուրունցի հուշատախտակը
Plaques on Zoryan street.jpg|Թաթուլ Ալթունյանին և Գեղամ Հարությունյանին նվիրված հուշատախտակներ


### Շենքի լուսանկարներ

Moskovyan Street 31 (Yerevan) (15).jpg
Moskovyan Street 31 (Yerevan) (6).jpg
Moskovyan Street 31 (Yerevan) (19).jpg
Moskovyan Street 31 (Yerevan) (5).jpg
Moskovyan Street 31 (Yerevan) (17).jpg


## Ծանոթագրություններ

Կատեգորիա:Երևանի շենքեր և կառույցներ
Կատեգորիա:1957 հիմնադրումներ Հայաստանում
Չորս մուրացիկ

**Չորս մուրացիկ** ( կամ ), տասներեք աղանդերների պարտադիր բաղկացուցիչ մաս, որը Պրովանսում մատուցվում է սուրբծննդյան սեղանին։ Իրենից ներկայացնում է մրգեր և ընկույզներ՝ խորհրդանշելով չորս մուրացիկ վանական միաբանությունները։

Պրովանսում, ինչպես նաև շատ այլ վայրերում, հնուց ընդունված է եղել ձմռան համար պահեստավորել մրգեր և ընկույզներ, որոնք պահքի ճաշացանկի կարևոր մասն էին կազմում։ Այս պաշարը բնակիչները կիսել են թափառող հոգևորականների հետ, որոնք ողորմություն էին խնդրում։ Ժամանակի ընթացքում մրգերն էլ, որոնց գույնը մարդկանց հիշեցնում էր այս կամ այն վանական միաբանության հագուստը, սկսել են կոչվել «mendiant»՝ «մուրացկան», «մուրացող» բառերով։ Ժամանակի ընթացքում այս զուգորդումները փոփոխվել են, և աստիճանաբար հաստատվել է հետևյալը․ ընկույզը (սովորական կամ անտառային) խորհրդանշում է օգոստինյաններին, չորացած թուզը՝ ֆրանցիսկյաններին, նուշը՝ կարմելիտներին, չամիչը՝ դոմինիկյաներին։

«Չորս մուրացիկների» մասին գրել են ֆելիբրները, որոնք քիչ բան չեն արել տասներեք ավանդերների ժողովրդականացման համար։ Նրանց աշխատանքներում հիշատակվում է *pachichòis* բառը, որը սակայն լայն տարածում չի ունեցել։

Ներկայումս «mendiant» անվանում են նաև հրուշակեղենի արտադրանքը, որոնք իրենցից ներկայացնում են շոկոլադե սկավառակ՝ զարդարված նուշով, չամիչով, սովորական կաղնով, երբեմն՝ պիստակով։ Թուզը մեծ չափերի պատճառով սովորաբար չի օգտագործվում։

## Տես նաև
* Տասներեք աղանդեր

## Ծանոթագրություններ

## Գրականություն
* 
* 

## Արտաքին հղումներ
* 
*
Դետեկտիվ ակումբ

thumb||319x319px|Դետեկտիվ ակումբի անդամները 1930-ականների նիստերից մեկում
**Դետեկտիվ ակումբ** (անգլ. Detection Club), անգլիացի գրողների կազմակերպություն, ովքեր դետեկտիվ ժանրի հեղինակներ են։ Ստեղծվել է Լոնդոնում 1920-ական թվականներին, գործում է մինչ օրս։

## Պատմություն
Դետեկտիվ ակումբը ստեղծվել է 1920-ական թվականներին մի խումբ դետեկտիվ ժանրի հեղինակների կողմից, որոնց շարքում են՝ Ագաթա Քրիստին, Դորոթի Լի Սայերսը, Գիլբերտ Կիտ Չեսթերտոնը, Ֆրիմեն Ուիլս Քրոֆթը, Էնթոնի Բերքլին, Էդմունդ Բենթլին, Արթուր Մորիսոնը, Ռոնալդ Նոքսը, Մարջերի Ալինհեմը, Նայո Մարշը, Գլեդիս Միթչելը, Էնթոնի Գիլբերտը և Սիրիլ Հեյրը։ Ակումբի անդամները հանդիպում և նամակներով էին փոխանակվում՝ քննարկելվ իրենց աշխատանքի տեխնիկական կողմերը։ Փաստացի կանոնները ձևակերպվել են Ռոնալդ Նոքսի կողմից «Դետեկտիվ վեպի տաս պատվիրաններ» գրքում։ Չեսթերտոնը երբեք դրանց ուշադրություն չի դաձրել, իսկ Ագաթա Քրիստին խաղտել է դրանցից մեկը «Ռոջեր Աքրոյդի սպանությունը» և «Անվերջանալի գիշեր» վեպերում։

Ակումբի հովանավորության ներքո մի շարք գրքեր են թողարկվել, որոնց հեղինակները ակումբի միանգամից մի քանի անդամներ են («Ծովակալի վերջին ճանապարհորդությունը», «Վեցը ընդդեմ Սքոտլենդ Յարդի», «Ոստիկանից հարցրեց» և այլն)։

Ակումբը այս կամ այն ձևով շարունակում է գոյություն ունենալ մեր օրերում։

## Ակումբի պատվավոր նախագահներ
* Գիլբերտ Կիտ Չեսթերտոն (1930-1936)
* Էդմունդ Բենթլի (1936-1949)
* Դորոտի Սեյերս (1949-1957)
* Ագաթա Քրիստի (1957-1976)
* Ջուլիան Սիմոս (1976-1985)
* Հենրի Քիթինգ (1985-2000)
* Սայմոն Բրետ (2000-2015)
* Մարտին Էդվարդս (2015 թվականից)

Լորդ Գորելը նախագահությունը կիսել է Ագաթա Քրիստիի հետ, ով համաձայնվել պաշտոնը ընդունել միայն այն դեպքում, եթե ակումբի գործերը անցկացնելու համար համանախագահ նշանակվի։

## Ծանոթագրություններ

## Արտաքին հղումներ
* Դետեկտիվ ակումբ
* Դետեկտիվ ակումբի անդամներ

Կատեգորիա:Գրական կազմակերպություններ
Կատեգորիա:Դետեկտիվ
Քալիդի սկավառակագրություն

Ամերիկացի երաժիշտ Քալիդը թողարկել է երկու ստուդիական ալբոմներ, մեկ մինի ալբոմ, 25 սինգլներ և 9 գովազդային սինգլներ։

Քալիդը պայմանագիր է կնքել Right Hand Records և RCA Records լեյբլների հետ։

## Ստուդիական ալբոմներ

## Մինի ալբոմներ

## Սինգլներ
### Որպես գլխավոր արտիստ

### Որպես աջակցող արտիստ

### Գովազդային սինգլներ

## Այլ հավաստագրված երգեր

## Որպես հյուր

## Տեսահոլովակներ

## Նշումներ

## Ծանոթագրություններ

Կատեգորիա:Սկավառակագրություններ
Fuck (խումբ)

**Fuck**, ամերիկյան ինդի ռոք խումբը ստեղծվել է Օքլենդ քաղաքում (Կալիֆոռնիա) 1993 թվականին։ Խումբը կազմված է Թիմոթի Փրադոմից, Ջեոֆ Սոուլից, Կայլ Սթեյթեմից և Թեոդոր Էլլիզիոնից։

## Խմբի պատմությունը
Խումբը ստեղծվել է 1993 թվականին՝ Օքլենդ քաղաքում (Կալիֆոռնիա)։ Խմբի անդամները հանդիպել են ոստիկանական բաժանմունքում, որտեղ նրանք մի քանի օր պահվել են խցում։ Բանտում նրանք մի քանի երգ են գրել։ 1996 թվականին խումբը թողարկում է իր երկրորդ ալբոմը՝ Pretty...Slow։ Այս ալբոմը, ի վերջո, թողարկվեց երեք փոքր լեյբլերում, որոնցից յուրաքանչյուրը պատասխանատու էր իր ձայնասկավառակի մի մասի տարածման և վաճառքի համար։ Երրորդ ալբոմը՝ Baby Loves a Funny Bunny, նույնպես թողարկվել է 1996 թվականին։

Այնուհետև խումբը պայմանագիր է կնքում Matador Records-ի հետ։ Թիմոթի Փրադոմի խոսքով՝ Matador Records-ի մարքեթինգային տնօրենն ասել է, որ խումբը պետք է փոխի իր անունը, սակայն նրանք հրաժարվել են։

Conduct ալբոմից հետո խումբը խզում է պայմանագիրը Matador Records-ի հետ և սկսում հաճախ փոխել պիտակները։

## Սկավառակագրություն
### Ալբոմներ
* *Fuck* (cassette) - Rhesus - 1994
* *Pretty…Slow* (CD) - Rhesus - 1996
* *Baby Loves a Funny Bunny* (CD) - Rhesus - 1996
* *Pardon My French* (CD) - Matador - 1997
* *Conduct* (CD) - Matador - 1998
* *Gold Bricks* (CD) - Homesleep Records - 2001
* *Cupid’s Cactus* (CD) - Smells Like Records - 2001
* *Those Are Not My Bongos* (CD) - Homesleep Records - 2003

### Սինգլեր
* «MonkeyBeautyShotgun» (7") - Rhesus - 1994
* «LikeyouButterflySomewheres» (7") - Rhesus - 1995
* «Fish or Fry» (7") - Academy of Chess and Checkers - 1996
* «TetherFuckmotel» (7") - Jagjaguwar - 1997
* «Tocotronic» (7") - Rhesus - 1998
* «Moxie» (7") - Rhesus - 1998
* «Yuppie Flu» (7") - Rhesus - 1999
* «BlindbeautyMadeup» (7") - Speakerphone Recordings - 1999
* «Mumble And Peg» (7") - Vaccination Records - 1999
* «Pee» (7") - Cool Beans Records - 2000
* Homesleep Singles Club #4 (CD) - Homesleep Records - 2003

## Ծանոթագրություններ

Կատեգորիա:1993 հիմնադրված երաժշտական խմբեր
Կատեգորիա:Ռոք խմբեր
Holy Fuck (խումբ)

**Holy Fuck**, կանադական էլեկտրոնային խումբ Տորոնտոյից։

## Խմբի անդամներ
### Ներկայիս անդամներ
*Brian Borcherdt – Ստեղնաշարային գործիքներ
*Graham Walsh – Ստեղնաշարային գործիքներ
*Matt "Punchy" McQuaid – Բաս
*Matt Schulz – Հարվածային գործիքներ

### Նախկին մասնակիցներ
*Կեվին Լին – Բաս
*Մայք Բայգլոու – Բաս
*Լոել Քեմփբել – Հարվածային գործիքներ
*Գլեն Միշեմ – Հարվածային գործիքներ
*Բրեդ Քլիփաթրիք – Հարվածային գործիքներ

## Սկավառակագրություն
### Ալբոմներ

### Մինի ալբոմներ և սինգլեր
* Holy Fuck EP CD and 7" vinyl (2007)
* 12" split vinyl with Celebration (2007)
* Lovely Allen 7" and 12" vinyl (2008)
* 12" split vinyl with Foals (2008)
* + Ghost (2010)
* Bird Brains (2017)

## Ծանոթագրություններ

## Արտաքին հղումներ
* 

Կատեգորիա:Ռոք խմբեր
Հայ Արշակունիների թագավորության արքաների ցանկ

Ստորև ներկայացված է **[[Արշակունիների թագավորություն|Արշակունիների թագավորության]] արքաների ցանկը**։ Հայ Արշակունիների արքայատոհմը սերել է պարթև Արշակունիների արքայատնից, թագավորել է Մեծ Հայքում 66–428 թվականներին։ Թագավորությունը հիմնադրելու համար հայ-պարթևական ուժերը տարիներ շարունակ պատերազմել են հռոմեացիների դեմ․ այդ պատերազմը հայտնի է ''Տասնամյա պատերազմ'' անվամբ։ Ի վերջո, Հռանդեայի ճակատամարտի արդյունքում Հռոմն ընդունել է իր պարտությունը և Տրդատին կանչել Հռոմ, որպեսզի վերջինս թագ ստանա Ներոն կայսեր կողմից։ Արշակունիների թագավորության օրոք տեղի է ունեցել 2 կարևորագույն իրադարձություն՝ քրիստոնեության ընդունումը Հայաստանում որպես պետական կրոն (301) և հայ գրերի ստեղծումը Մեսրոպ Մաշտոցի կողմից (405)։

## Արքայացանկ

## Հայ Արշակունիներն ըստ Մովսես Խորենացու

## Ծանոթագրություններ

Կատեգորիա:Արշակունիների թագավորության արքաներ
Ջորջ Սեթոն, 6-րդ լորդ Սեթոն

**Ջորջ Սեթոն IV, 6-րդ լորդ Սեթոն** (), Շոտլանդիայի պառլամենտի լորդ։

Եղել է Բոթվելի 1-ին կոմս Պատրիք Հեփբուրնի դստեր՝ Ջանեթ Հոփբուրնի որդին։ Հայրը՝ Սեթոնի 5-րդ լորդը, զոհվել է Ֆլոդենի ճակատամարտում, իսկ մայրն ապրել է ամուսնու մահից հետո ևս 45 տարի և ղեկավարել ընտանեկան գործերը։ Ջորջի չափահաս դառնալուց հետո նա անդամագրվել է Էդինբուրգի Շինզ թաղամասում գտնվող սուրբ Քեթրին Սիենացու մենաստանին։ 1549 թվականին որդու մահից հետո մայրը կազմակերպել է թոռնուհիներից երկուսի ամուսնությունը։

1542 թվականի մարտի 5-ին Ջորջ Սեթոնը նշանակվել է Շոտլանդիայի դատական համակարգում և շատ շոտլանդացի ազնվականների նման 1543 թվականին տվել իր համաձայնությունը թագուհի Մարիի ու Անգլիայի թագաժառանգ Էդուարդ VI-ի ամուսնությանը։ Նույն տարում նրան է հանձնարարվել կարդինալ Բիթոնի հսկողությունը, որը դեմ էր այդ ամուսնությանը, բայց Սեթոնը թույլ է տվել կարդինալին փախչել։

Մահացել է 1549 թվականին և հուղարկավորվել Քուրոս վանքում, քանի որ անգլիացիները 1548 թվականին հրդեհել էին Սեթոնների պալատը։

6-րդ լորդ Սեթոնի խնդրանքով սըր Ռիչարդ Մեյթլենդը սկսել է «Սեթոնների ընտանիքի պատմություն» աշխատությունը, որը նա ավարտին է հասցրել վերջինիս որդու՝ 7-րդ լորդ Սեթոնի օրոք։

## Էլիզաբեթ Հեյ
Առաջին անգամ Ջորջն ամուսնացել է Էլիզաբեթ Հեյի հետ և ունեցել յոթ երեխա․

* Ջորջ Սեթոն, 7-րդ լորդ Սեթոն, ամուսնացել է Ուիլյամ Հեմիլթոնի դուստր Իսոբել Հեմիլթոնի հետ։
* Ջոն Սեթոն, ամուսնացել է Իսոբել Բելֆորի հետ։
* Ջանեթ, մահացել է 2 տարեկանում։
* Մերիոն Սեթոն, որը նախ ամուսնացել է Մենթեյթի 4-րդ կոմս Ջոն Գրահամի հետ և ունեցել հինգ երեխա, ապա նաև՝ Սուդերլենդի 11-րդ կոմս Ջոն Գորդոնի հետ․ Իսոբել Սինքլերը Հելմսդեյլ ամրոցում թունավորել է զույգին և նրանք մահացել են Դանրոբին ամրոցում 1567 թվականի հունիսի 23-ին։
* Մարգարեթ Սեթոն, նախ ամուսնացել է Ռեստալռիգցի սըր Ռոբերտ Լոգանի հետ, բայց զավակներ չի ունեցել, ապա նաև՝ Լեյդիֆլեթցի Դեյվիդ Հեմիլթոնի հետ։
* Բեատրիքս Սեթոն, ամուսացել է Ջորջ Օգիլվիի հետ․ հանդիսանում էին Թեոդոր Ռուզվելտի նախնիները։
* Էլեանոր Սեթոն, ամուսացել է լորդ Սոմերվիլի հետ։

## Մարի Պյերիս
Երկրորդ անգամ Ջորջն ամուսնացել է Մարի դե Գիզի պալատական ազնվական տիկին Մարի Պյերիսի հետ 1539 թվականին։ Պահպանվել է Նիդրի ամրոցից Մարի դե Գիզին հասցեագրված վերջինիս նամակը, որտեղ նա թագուհուն զգուշացնում է, որ լորդ Սեթոնը լսել է ռեգենտ Առանի կողմից կազմակերպվող մի դավադրության մասին, որով նրանք պատրաստվում էին առևանգել թագուհու մանկահասակ դստերը։

Ջորջն ու Մարին ունեցել են երեք զավակ՝ Ռոբերտ, Ջեյմս ու Մարի Սեթոններ։

## Ծանոթագրություններ

* Marguerite Wood ed., *Balcarres Papers: Foreign Correspondence with Marie de Lorraine*, vol. 1, SHS (1923)
* Maitland, Richard, ''The History of the House of Seytoun to 1559 by Sir Richard Maitland of Lethington continued by Alexnder Viscount Kingston'', Maitland Club (1829)
Անտառային հրդեհներ Ավստրալիայում (2019-2020)

|left|thumb|200px||Արևելյան Ավստրալիայի արբանյակային լուսանկար, կարմիր նշումները ցույց են հրդեհների գտնվելու վայրը
**2019—2020 թվականների Ավստրալիայի անտառային հրդեհներ**, Ավստրալիայի անտառների մասսայական հրդեհներ են, որոնք հիմնականում տեղի են ունենում երկրի հարավարևելյան շրջաններում։ Հրդեհի ծավալները մեծապես գերազանցում են ամենամյա երաշտի շրջանին բնորոշ ծավալներին, այն տևում է դեկտեմբեր ամսից մինչև մարտ ամիսը, այս ժամանակաշրջանը համարվում է ավստրալիական ամառ։ Հրդեհները շարունակվում են 2019 թվականի օգոստոսից։ 2020 թվականի հունվարի 5-ի դրությամբ` հրդեհների պատճառով այրվել է ավելի քան 6,3 միլիոն հեկտար անտառ (63 000 քառակուսի կիլոմետր), կրակից ոչնչացվել ավելի քան 2500 շինություն (ներառյալ 1300 բնակելի տուն), մահացել 25 մարդ։ Համարվում է, որ 2019—2020 թվականների հրդեհները դարձել են ամենակործանարարը՝ հրդեհներին հետևելու ամբողջ ժամանակահատվածում։ 2019 թվականի դեկտեմբերին Նոր Հարավային Ուելսի կառավարությունը նահանգում արտակարգ դրություն է հայտարարել՝ կապված ռեկորդային ջերմաստիճանի, երկարատև երաշտի և ապագա հրդեհների հավանականության հետ։ Հաշվարկների համաձայն՝ գրեթե երեք միլիարդ կենդանի տուժել են շարունակվող հրդեհներից։

Ինչպես 2020 թվականի հունվարի 8-ին հայտնել է Սիդնեյի համալսարանի բնապահպան Քրիս Դիկմանը, հրդեհներից ոչնչացված կենդանիների թիվը գերազանցել է մեկ միլիարդի սահմանը։

Հրդեհների հիմնական պատճառը ռեկորդային ջերմությունն ու երաշտն են, ամպրոպի ժամանակ կայծակի հաճախակի հարվածները, Հնդկական օվկիանոսի դրական դիպոլը, անզգույշ և դիտավորյալ հրկիզումները և այլն։ 2019 թվականի սեպտեմբերից 100-ից ավելի հրդեհներից տուժել են Նոր Հարավային Ուելս նահանգի խոշոր տարածքներ, մասնավորապես, Նոր Հարավային Ուելսի հյուսիսային, միջին հյուսիսային ափը, Հանտեր շրջանը, Գովկեսբերի, Վոլոնդիլի քաղաքները, Սիդնեյի ծայրամասերը, Կապույտ լեռները, Իլլավարրա, Հարավային ափերը և այլն։

## Զոհեր
Զոհվել է 24 մարդ և ոչնչացել է բազմաթիվ վայրի կենդանի։

## Արձագանք
### Ավստրալիա
Ավստրալիայի քաղաքացի, դերասանուհի Մարգո Ռոբին իր ինստագրամում մարդկանց կոչ է արել Ավստրալիայի հրդեհի զոհերին գումար փոխանցել՝ որպես օգնություն։

### Ռալիի աշխարհի առաջնության հետաձգում
Հրդեհների պատճառով հետաձգվել է Ավստրալիայում կայանալիք 2019 թվականի ռալիի աշխարհի առաջնության եզրափակիչը։ Մրցաշարը պետք է անցկացվեր հենց այն տեղանքում, որտեղ էլ տեղի է ունեցել տարերային աղետը։

## Ծանոթագրություններ

Կատեգորիա:Անտառային հրդեհներ
Կատեգորիա:2019 հրդեհներ
Լուսինե Աբգարյան

**Լուսինե Լևոնի Աբգարյան** (), իրավաբան, ՀՀ վերաքննիչ քրեական դատարանի դատավոր։

## Կենսագրություն
Լուսինե Աբգարյանը ծնվել է 1971 թվականի մարտի 4-ին՝ Տավուշի մարզի Բերդ քաղաքում։ 1996 թվականին ավարտել է Երևանի պետական համալսարանի իրավաբանական ֆակուլտետը։

1999-2007 թվականներին եղել է Հայաստանի Հանրապետության վճռաբեկ դատարանի քրեական և զինվորական գործերի պալատի դատավորի օգնական։ Այնուհետև, մինչև 2008 թվականը որպես դատավորի խորհրդական աշխատել է Հայաստանի Հանրապետության Վճռաբեկ դատարանում։ 2008-2009 թվականներին եղել է Հայաստանի Հանրապետության վճռաբեկ դատարանի աշխատակազմի իրավական փորձաքննությունների վարչության ավագ մասնագետ, որից հետո, մինչև 2014 թվականը աշխատել է 
Հայաստանի Հանրապետության վճռաբեկ դատարանի դատավորի ավագ օգնական։ Նույն թվականին ավարտել է Հայաստանի Հանրապետության արդարադատության ակադեմիան և Հայաստանի Հանրապետության նախագահի դեկտեմբերի 24-ի հրամանագրով նշանակվել Լոռու մարզի ընդհանուր իրավասության առաջին ատյանի դատարանի դատավոր։

2018 թվականի Հայաստանի Հանրապետության նախագահի հոկտեմբերի 24-ի հրամանագրով նշանակվել է ՀՀ վերաքննիչ քրեական դատարանի դատավոր։

## Ծանոթագրություններ

## Արտաքին հղումներ
*http://old.court.am/index.php?link=arm/top/appcourt/crappcourt/judge/labgaryan.htm ԼՈՒՍԻՆԵ ԼԵՎՈՆԻ ԱԲԳԱՐՅԱՆ

Կատեգորիա:1971 ծնունդներ
Կատեգորիա:Մարտի 4 ծնունդներ
Կատեգորիա:Բերդ քաղաքում ծնվածներ
Կատեգորիա:Հայաստանի դատավորներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ իրավաբաններ